# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht:** 22.08.2024 kell 18.00-20.09, Ruila põhikoolis

**Koosolekul osalesid:** Tiia Rosenberg, Rafael Milerman, Virve-Hella Haavam, Helena Melis, Priit Abiram, Algis Sarapson, Anneli Võõras, Raili Kann, Anna-Magdaleena Kangro, Kristel Jürvetson, Andres Aljaste, Kristi Maajärv, Andres Kaarmann

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Õppeaasta aruande tutvustus**

Direktor andis lühiülevaate nii kooli kui lasteaia õppeaasta aruannetest. Kooli aruandest toodi välja järgmised punktid:

* hindamisjuhendi muutmise põhimõtted (täpsemalt järgmises päevakorra punktis);
* kool saab arvutiklassi kasutada E-N 8.00-14.00;
* matemaatikas on uus suund – digimatemaatika;
* Erasmus programmis plaanitakse taotleda õpirände akrediteeringut;
* jätkatakse rahatarkuse teemaga;
* lastevanemate akadeemia loengud võiksid edaspidi toimuda hübriid kohtumistena (veebiülekanne ja kohal käimine);
* huviringides käijate osakaal on 70% protsendi juures ja paljud õpilased osalevad huvitegevuses ka väljapool kooli;
* plaanitakse avada väitlusring, mis on lastele tasuta;
* kooli karjääriõpetusega ollakse väga rahul ja õpilased on oma edasiõppimisvõimalused põhjalikult läbi analüüsinud;
* koolil ega lasteaial käesoleval aastal eraldi eripedagoogi ei ole;
* õpetajate kvalifitseerituse tase on väga hea ja vastab riigi keskmisele;
* kooli poolt antakse lastele koolimärkmikud ja eraldi päevikut lapsevanem ostma ei pea;
* kooli eksamite tulemused olid head.

Lasteaia aruandest toodi välja järgmised punktid:

* Kirsikeste rühma õpetaja tuleb kooli tööle 1. klassi juhatajaks, mistõttu on algaval õppeaastal lastel veelgi sujuvam üleminek lasteaiast kooli;
* õuesõppe rakendamine jätkub ja kehtestatakse õuesõppe kord;
* tehakse tihedat koostööd Haapsalu Kutsehariduskeskusega;
* Endiselt on probleem telefonide ja digiseadmetega – õpetajatel ei ole võimalusi ise digiseadmetes midagi alla laadida, tarkvara uuendada, midagi seadistada jne. Lahendusena pakuti välja vähemalt 0,2 koormusega haridustehnoloogi ametikoha loomine ja sobiv inimene on lasteaias juba olemas. Hoolekogu volitas direktori probleemiga edasi tegelema, et vallaga konkreetselt läbi rääkida ja kokku leppida olukorra lahendus;
* lasteaeda Päiksekeste rühma juures avatakse uus mänguväljak;
* üldiselt on rühmad täis, aga mõned varukohad siiski on.
1. **Arvamuse andmine õppekava muudatustele sh hindamisjuhendi muudatustele.**

Direktor andis ülevaate hindamisjuhendi muudatustest. Hindamisjuhendi muutmisel võeti arvesse õpetajate ettepanekuid, õpilaste sisendeid ja tulevaste 9. klassi õpilaste tagasiside küsitluse tulemusi. Hindamisperioode saab olema senise 3 asemel 2 ning hindama hakatakse alates 2. kooliastmest protsendipõhiselt. Hindamisjuhendi muutmise eesmärgiks on iga õpilase areng ja tema potentsiaali maksimaalne avastamine ja toetamine. 2 nädalatunni puhul saab õpilane 2x kuus kirjalikku tagasisidet ning 1 nädalatunni puhul 1x kuus kirjalik tagasiside. %-põhine hinnang annab nii vanemale kui lapsele varakult sisendi, milline on teadmiste tase, võimalused pingutamiskohtadeks, milline on reaalne ja jõukohane valik edasiõppimist puudutavate otsuste tegemisel.

1. **Info algavast õppeaastast koolis ja lasteaias.**
* Anti ülevaade uute õpetajate ja käimasolevate konkursside kohta.
* Kooli päevakava osas muudatusi ei ole.
* Toitlustaja on sama, kes eelmisel õppeaastal.
1. **Muudatused Saue valla hoolekogude moodustamise korras.**

Muudatus puudutab eelkõige kooli lapsevanemate osakaalu hoolekogus. Uue määrusega peame end vastavusse viima hiljemalt 31.10.2024. Alla viiesaja õpilasega koolis kuulub hoolekogu koosseisu iga kooliastme kohta üks vanemate esindaja. Lisaks saab veel 2 kohta, sest kooli poolt võib hoolekogu liikmeid olla sama palju kui lasteaias. Hoolekogu valimised korraldatakse üldkoosolekul, kus valitakse seekord kogu koosseis. Hetkel kooliastme esindajatena 6 lapsevanemat.

1. **Kohal algatatud teemad**
* Üldkoosoleku aega täpsustamisel. Enamasti on toimunud septembri 2. nädalal, siis kui huviringid on selgunud.
* Tutvustati Ääsmäe koolis läbi viidud ohuennetuspäeva, kus käsitletakse erinevaid teemasid, mis on suunatud just põhikoolidele. Koolile võiks sobida juuni 2025 esimesel nädal. Hoolekogu liige suhtleb ürituse kontaktisikuga.
* 13. oktoobril on mõisakontsert, kus esineb Karl-Erik Taukar.
* 17. nov on kogukonna/tervisepäev.